У Вікіпедыі ёсць артыкулы пра іншых асоб з прозвішчам Кірхнер.

«Берлінская вуліца»
**Эрнст Людвіг Кірхнер** (ням.: Ernst Ludwig Kirchner; 6 мая 1880, Ашафенбург — 15 чэрвеня 1938, Фраўэнкірх-Вільдбодэн каля Давоса) — нямецкі мастак, прадстаўнік нямецкага экспрэсіянізму.

Біяграфія
---------

Групавы партрэт удзельнікаў групы «Мост  (руск.) (бел.». 1926—1927
Нарадзіўся 6 мая 1880 года ў г. Ашафенбург у сям’і інжынера-хіміка Эрнста Кірхнера  (ням.) (бел.. У 1901 годзе скончыў гімназію ў Хемніцы. Потым вучыўся на факультэце архітэктуры Вышэйшай тэхнічнай школы ў Дрэздэне, наведваў Вучэбна-эксперыментальную майстэрню свабоднага і прыкладнога мастацтва ў Мюнхене. У гэты час ён пазнаёміўся з Блейлем. У 1903—1904 гадах вучыўся ў мастацкай школе фон Дэбшыца і Обрыста ў Мюнхене, затым працягнуў вывучэнне архітэктуры ў Дрэздэне. У 1905 годзе атрымаў дыплом архітэктара.

У 1905 годзе ён разам з Блейлем, Эрыхам Хекелем  (руск.) (бел. і Карлам Шміт-Ротлуфам утварае групу «Мост» (Die Brücke), з якой пачалося станаўленне нямецкага экспрэсіянізму. 7 чэрвеня лічыцца днём заснавання гуртка. Пазней да іх далучыліся Васіль Кандзінскі, Аўгуст Маке, Аляксей фон Яўленскі. Назва была прапанавана Хекелем, ідэолагам гуртка стаў Кірхнер.

У 1906 годзе Кірхнер піша праграму групы. Улетку 1907 разам з Максам Пехштэйнам едзе ў Гопельн каля Дрэздэна, дзе шмат малюе. У 1908 годзе працуе на востраве Фемарн. У 1909—1911 гадах ездзіць маляваць на Морыцбургскія сажалкі.

У 1910-1911-гадах знаходзіцца ў групе мастакоў «Новы сэцэсіён  (ням.) (бел.». У кастрычніку 1911 пераязджае ў Берлін, знаёміцца ​​з Эрнай Шылінг, якая стала грамадзянскай жонкай Кірхнера. Тады ж засноўвае з Максам Пехштэйнам інстытут «МІУМ» (сучаснага выкладання ў жывапісе).

У 1913 г. Кірхнер напісаў «Хроніку мастацкай групы „Мост"», што прыводзіць да распаду групы.

У 1914 годзе ўдзельнічае ў мастацкай выставе ў Кёльне, з пачаткам Першай сусветнай вайны сыходзіць добраахвотнікам на фронт. У 1915 быў камісаваны з арміі па хваробе лёгкіх, накіраваны на лячэнне ў санаторый у Кёнігштайне  (руск.) (бел.. У 1917 пераязджае на жыхарства і лячэнне ў Швейцарыю, жыве ў Штафельальпэ каля Давоса, да кастрычніка 1918 лячэнне ў санаторыі ў Кройцлінгене. 1922 стаў пачаткам сумеснай працы з Лізай Гуер.

У 1923 пераязджае ў Вільдбодэн, дзе робіць вялікую выставу работ у Базелі. У гэты час працуе над ілюстрацыямі да кнігі паэта Георга Гейма «Umbra Vitae». У 1925/26 здзяйсняе вялікае падарожжа па Германіі (Франкфурт-на-Майне, Хемніц, Дрэздэн, Берлін). У 1929 годзе едзе ў Эсэн, Берлін і Франкфурт-на-Майне. У 1933 годзе робіць вялікую выстаўку ў Берне. У 1937 мастак быў прылічаны нацыстамі да прадстаўнікоў «дэгенератыўнага мастацтва», 639 яго прац былі выдаленыя з нямецкіх музеяў.

У 1938, змучаны хваробай і маючы залежнасць ад наркотыкаў, мастак здзяйсняе самагубства, яго грамадзянская жонка Эрна Шылінг атрымлівае дазвол да самай смерці (2 кастрычніка 1945 г.) насіць прозвішча Кірхнер.

Зноскі
------

1. ↑  Ernst Ludwig Kirchner<a href='https://wikidata.org/wiki/Track:Q17299517'></a>
2. ↑  Ernst Ludwig Kirchner — OUP, 2006. — ISBN 978-0-19-977378-7<a href='https://wikidata.org/wiki/Track:Q217595'></a><a href='https://wikidata.org/wiki/Track:Q24255573'></a><a href='https://wikidata.org/wiki/Track:Q1547776'></a>
3. ↑  Кирхнер Эрнст Людвиг // Большая советская энциклопедия: [в 30 т.] / под ред. А. М. Прохоров — 3-е изд. — М.: Советская энциклопедия, 1969. Праверана 28 верасня 2015.<a href='https://wikidata.org/wiki/Track:Q5061737'></a><a href='https://wikidata.org/wiki/Track:Q17378135'></a>
4. 1 2 3 4 5 6 7  RKDartists<a href='https://wikidata.org/wiki/Track:Q17299517'></a>
5. ↑  Кирхнер Эрнст Людвиг // Большая советская энциклопедия: [в 30 т.] / под ред. А. М. Прохоров — 3-е изд. — М.: Советская энциклопедия, 1969. Праверана 27 верасня 2015.<a href='https://wikidata.org/wiki/Track:Q5061737'></a><a href='https://wikidata.org/wiki/Track:Q17378135'></a>
6. ↑  Ernst Ludwig Kirchner<a href='https://wikidata.org/wiki/Track:Q17299517'></a>
7. ↑  The Fine Art Archive<a href='https://wikidata.org/wiki/Track:Q107456632'></a>
8. ↑   Праверана 26 ліпеня 2019.

Літаратура
----------

* Andreas Gabelmann: Ernst Ludwig Kirchner. Ein Künstlerleben in Selbstzeugnissen. Ostfildern: Hatje Cantz, 2010, ISBN 978-3-7757-2526-2.
* Lothar Grisebach: Ernst Ludwig Kirchners Davoser Tagebuch. Neuauflage von Lucius Grisebach, Ostfildern b. Stuttgart 1997, ISBN 3-7757-0622-4.

Спасылкі
--------

* Лагатып Вікісховішча На Вікісховішчы ёсць медыяфайлы па тэме **Эрнст Людвіг Кірхнер**
* Ernst Ludwig Kirchner Foundation (англ.)

|  |  |
| --- | --- |
| ⚙️   Тэматычныя сайты | Discogs · Internet Speculative Fiction Database · RKDartists |
| Слоўнікі і энцыклапедыі | Вялікая каталанская · Вялікая нарвежская · Вялікая расійская (старая версія) · Кругасвет · Britannica (онлайн) · Brockhaus · Treccani · Universalis · Швейцарскі гістарычны |
| Генеалогія і некрапалістыка | Find a Grave · WikiTree · Geni.com |
| 

| Нарматыўны кантроль |
| --- |
| BNE: XX1135092 · BNF: 12169570k · CiNii: DA03227046 · CONOR: 17577059 · GND: 118562398 · ISNI: 0000 0001 2120 211X · LCCN: n50048850 · NDL: 00445755 · NKC: ola2002161339 · NLA: 35273042 · NLP: A25927140 · NTA: 06837870X · NUKAT: n2003068475 · PTBNP: 225400 · LIBRIS: 193591 · SUDOC: 03023669X · VIAF: 9888581 · ULAN: 500027704 |

 |